
	  PARLAMENTUL ROMÂNIEI

PL-x 468/2008
BIROUL PERMANENT
 AL
CAMEREI DEPUTAŢILOR



Vă înaintăm,  alăturat,  Raportul comun asupra proiectului de Lege pentru denunţarea Acordului de cooperare dintre Guvernul României şi Guvernul Statelor Unite ale Americii privind aplicaţiile paşnice ale energiei nucleare, semnat la Washington la 15 iulie 1998, trimis celor două comisii sesizate în fond, în procedură de urgenţă,cu adresa nr. PL-x 468  din 3 septembrie 2008.


Prin obiectul de reglementare şi conţinutul său, proiectul de lege face parte din categoria legilor ordinare.



VICEPREŞEDINTE,


     PREŞEDINTE,


Florin IORDACHE


     Iulian IANCU        

RAPORT  comun

asupra proiectului de Lege pentru denunţarea 
Acordului de cooperare dintre Guvernul României şi Guvernul Statelor Unite ale Americii privind aplicaţiile paşnice ale energiei nucleare, 
semnat la Washington la 15 iulie 1998

Potrivit prevederilor art. 95 şi 115 din Regulamentul Camerei Deputaţilor, republicat,  Comisia juridică de disciplină şi imunităţi  şi Comisia pentru industrii şi servicii au fost sesizate spre dezbatere în fond, în procedură de urgenţă, cu proiectul de Lege pentru denunţarea Acordului de cooperare dintre Guvernul României şi Guvernul Statelor Unite ale Americii privind aplicaţiile paşnice ale energiei nucleare, semnat la Washington la 15 iulie 1998, înregistrat cu nr.31/787 din 9 septembrie 2008 şi, respectiv, cu nr. 23/360 din 9 septembrie 2008. 


În conformitate cu dispoziţiile art. 75 alin. (1) din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, Camera Deputaţilor este prima Cameră sesizată.

          

Consiliul Legislativ a avizat favorabil proiectul de lege, cu unele observaţii şi propuneri, conform avizului nr.830/15.07.2008. 



Comisia pentru politică externă, prin avizul nr. PL.x. 468  din 10 septembrie 2008, a avizat favorabil acest proiect de lege.



Proiectul de lege are ca obiect denunţarea, de către România, a Acordului de cooperare dintre Guvernul României şi Guvernul Statelor Unite ale Americii privind aplicaţiile paşnice ale energiei nucleare, semnat la Washington la 15 iulie 1998, ratificat prin Legea nr. 111 din 23 iunie 1999,  publicată în Monitorul Oficial nr. 298 din 25 iunie 1999.  Proiectul de lege a fost elaborat cu luarea în considerare a calităţii României de stat membru cu drepturi şi obligaţii depline al Uniunii Europene şi pentru evitarea paralelismelor de legislaţie. În acest sens, odată cu aderarea la Uniunea Europeană, România a devenit parte şi la Comunitatea Europeană a Energiei Atomice (EURATOM) şi, în consecinţă, la Acordul încheiat între Guvernul Statelor Unite ale Americii şi Comunitatea Europeană a Energiei Atomice privind cooperarea în domeniul folosirii paşnice a energiei atomice. Prin documentul de poziţie aferent capitolului 14 – Energie (CONF – RO2/02), România şi-a asumat angajamentul să înceteze valabilitatea Acordului de cooperare dintre Guvernul României şi Guvernul Statelor Unite ale Americii privind aplicaţiile paşnice ale energiei nucleare, semnat la Washington la 15 iulie 1998.


În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două comisii sesizate în fond  au examinat proiectul de Lege, în şedinţe separate, în 17 septembrie 2008.

La dezbateri au participat, în calitate de invitaţi,  din partea Comisiei Naţionale pentru Controlul Activităţilor Nucleare (CNCAN) domnul Secretar de Stat Vajda Borbala şi doamna consilier juridic Banu Roxana, iar din partea  Ministerului Economiei şi Finanţelor, doamna Popescu Maria, şef serviciu şi domnul Mircea Ionescu, consilier.

La lucrările Comisiei juridice, de disciplină şi imunităţi au fost prezenţi 17 deputaţi, din totalul de 29 membri, iar la cele ale Comisiei pentru industrii şi servicii au fost prezenţi 20 de deputaţi din totalul de 23 membri. 


În urma examinării iniţiativei legislative s-a hotărât, cu unanimitate de voturi,  să se supună plenului Camerei Deputaţilor, spre dezbatere şi adoptare, proiectul de Lege pentru denunţarea Acordului de cooperare dintre Guvernul României şi Guvernul Statelor Unite ale Americii privind aplicaţiile paşnice ale energiei nucleare, semnat la Washington la 15 iulie 1998.


În raport de obiectul şi conţinutul reglementării, proiectul de lege face parte din categoria legilor ordinare. 

        VICEPREŞEDINTE,        

        PREŞEDINTE,
Florin IORDACHE                 

         Iulian IANCU       


          SECRETAR,

          
                    SECRETAR, 

         George BĂEŞU     




Aurelia VASILE  
Consilier: Viorica PETRAŞCU

Expert : Mihaela IVAN-CUCU

